ইউনাইটেড এয়ারওয়েজ

ইউনাইটেড এয়ারওয়েজ বা ইউনাইটেড এয়ারওয়েজ লিমিটেড বাংলাদেশের একটি বেসরকারি বিমান পরিবহন সংস্থা। প্রতিষ্ঠানটি সদর দফতর ঢাকার উত্তরায় অবস্থিত। প্রতিষ্ঠানটির কার্যক্রম ঢাকার শাহজালাল আন্তর্জাতিক বিমানবন্দর থেকে পরিচালিত হলেও এর দ্বিতীয় হাব ছিল চট্টগ্রামের শাহ আমানত আন্তর্জাতিক বিমানবন্দর। কোম্পানিটি তার যাত্রা ২০০৫ সালে শুরু করে। প্রথমে কার্গো বিমান দিয়ে যাত্রা শুরু করলেও ২০০৭ সালের ১০ই জুলাই প্রথম যাত্রী পরিবহণ শুরু করে। আইসল্যান্ড এয়ার থেকে ক্রয়কৃত একটি বম্বার্ডিয়ার ড্যাশ ৮-১০০ ব্যবহার করে এর প্রথম ফ্লাইট পরিচালিত হয়।

ইউনাইটেড এয়ারওয়েজ ২০০৭ - ২০১৬ সালের মধ্যে প্রায় ৩৮,০০০ ফ্লাইট পরিচালনা করে, বহন করে প্রায় ১৪ লক্ষ যাত্রী এবং ২,৮০০ টন মালামাল। সব মিলিয়ে এর কর্মী সংখ্যা ছিল প্রায় ১,০০০।

ইউনাইটেড এয়ারওয়েজের দেশের আভ্যন্তরীণ প্রায় সবগুলো রুটে ফ্লাইট থাকায় স্থানীয় যাত্রীদের মাঝে প্রতিষ্ঠানটি জনপ্রিয় হয়ে উঠেছিল। বিমান সংস্থাটি অভ্যন্তরীণ ও আন্তর্জাতিক মিলিয়ে প্রায় ১৪ টি রুটে ফ্লাইট পরিচালনা করতো। আভ্যন্তরীন ফ্লাইটগুলো পরিচালিত হতো হযরত শাহজালাল আন্তর্জাতিক বিমানবন্দর থেকে, অপরদিকে মাসকট ও কলকাতার আন্তর্জাতিক রুটগুলো পরিচালিত হতো চট্টগ্রামের শাহ আমানত আন্তর্জাতিক বিমানবন্দর থেকে।

ইতিহাস 
২০০৫ সালে ব্রিটিশ প্রবাসী বাংলাদেশি ক্যাপ্টেন তাজুল ইসলাম এবং আরও কয়েকজন বিমান চলাচল প্রফেশনাল ও দেশি বিদেশি উদ্যোক্তার সমন্বয়ে ইউনাইটেড এয়ারলাইন্স গঠিত হয়। ২০০৫ সালের ২৮ জুন কোম্পানিটি বেসামরিক বিমান চলাচল মন্ত্রণালয় থেকে এয়ার ট্রান্সপোর্ট লাইসেন্স পায়। বর্তমানে এটি বাংলাদেশের একটি পাবলিক লিমিটেড কোম্পানি।

বিমান সংস্থাটি আইসল্যান্ড এয়ার থেকে কেনা বমবার্ডিয়ার ড্যাশ ৮-১০০ বিমান দিয়ে ২০০৭ সালের ১০ জুলাই ঢাকা-সিলেট ফ্লাইট শুরু করে। এর পরের বছরেই এটি আভ্যন্তরীণ রুটে কক্সবাজার, যশোর, বরিশাল এবং আন্তর্জাতিক রুটে ঢাকা-কলকাতা এবং ঢাকা-চট্টগ্রাম ফ্লাইট চালু করে। আইসল্যান্ড এয়ার থেকে কেনা আরও একটি বমবার্ডিয়ার ড্যাশ ৮-১০০ বিমান ইউনাইটেডের বহরে যোগ দেয়।

২০০৯ সালে ফ্লাইটলাইন থেকে একটি ম্যাকডনেল ডগলাস এমডি-৮৩ বহরে যোগ হয় এবং ঢাকা থেকে লন্ডন , দুবাই, কুয়ালালামপুর ও কাঠমান্ডু রুটে ফ্লাইট চলাচল শুরু হয়।

২০১০ সালে ইউনাইটেড ঢাকা দুবাই এবং চেক ইয়ার থেকে কেনা এয়ারবাস এ-৩১০-৩০০ বিমানের মাধ্যমে সিলেট-লন্ডন ফ্লাইট চালু করে।

ভবিষ্যতে ইউনাইটেড দোহা, সিঙ্গাপুর, করাচী, রেঙ্গুন, দমদম, রিয়াদ, আবুধাবি ও জাকার্তায় পরিসেবা বিস্তৃত করার পরিকল্পনা করছে।

উড্ডয়ন স্থগিত 

২০১৪ সালের ২৪শে সেপ্টেম্বর বুধবার সন্ধ্যা সাতটায় এক জরুরি সংবাদ সম্মেলনে বিমান পরিচালনার সঙ্গে যুক্ত প্রতিষ্ঠানটির কর্মকর্তারা ইউনাইটেড এয়ারলাইনসের অভ্যন্তরীণ ও আন্তর্জাতিক পথের সব বিমান চলাচল অনির্দিষ্টকালের জন্য স্থগিত ঘোষণা করেন। প্রতিষ্ঠানটির পরিচালক (ফ্লাইট অপারেশন্স) বলেন, ফ্লাইট পরিচালনা করতে যে খরচ হয় এই মুহূর্তে সেই খরচ নির্বাহের অর্থ ইউনাইটেড এয়ারলাইনসের নেই। এর একদিন আগে কোম্পানির প্রতিষ্ঠাকালীন চেয়ারম্যান তাসবিরুল আহমেদ চৌধুরী পদত্যাগ করেন। এই অচল অবস্থা তিন দিন চলার পর ২৭শে সেপ্টেম্বর প্রতিষ্ঠানটির মার্কেটিং অ্যান্ড কমিউনিকেশন্স বিভাগের ডিজিএম জানান যে অচল অবস্থার অবসান হয়েছে এবং উড্ডয়ন চালুর সিদ্ধান্ত হয়েছে। সেই মোতাবেক ঢাকা সৈয়েদপুর অভ্যন্তরীণ ফ্লাইট এর মধ্য দিয়ে উড্ডয়ন পুনরায় চালু হয়। এ ঘটনায় দেশের ভেতর এবং অন্তত চারটি বিদেশি এয়ারপোর্টে যাত্রীরা সীমাহীন দুর্ভোগে পড়েন।

৬ মার্চ ২০১৬ তারিখ থেকে ইউনাইটেড এয়ারলাইনসের অভ্যন্তরীণ ও আন্তর্জাতিক পথের সব বিমান চলাচল আবারো অনির্দিষ্টকালের জন্য স্থগিত ঘোষণা করে। এবং এখন পর্যন্ত তাদের এ সেবা স্থগিত রয়েছে।

গন্তব্যসমূহ 

ইউনাইটেড এয়ারওয়েজ নিম্নোক্ত গন্তব্যসমূহে ফ্লাইট পরিচালনা করে (২৫ এপ্রিল ২০১৩ পর্যন্ত):

বিমান বহর 

২০ আগস্ট ২০১৩ পর্যন্ত ইউনাইটেড এয়ারওয়েজে নিম্নোক্ত বিমানসমূহ ব্যবহার হয়েছে:
<center>
{| class="toccolours" border="1" cellpadding="3" style="border-collapse:collapse"
|+ ইউনাইটেড এয়ারওয়েজের বিমানও বহর
|- style="background:dodgerblue;"
!<span style="color:white;">বিমান
!style="width:25px;" |<span style="color:white;">সেবায় নিয়োজিত
!style="width:25px;" |<span style="color:white;">অর্ডার
!<span style="color:white;">যাত্রী  (সুলভ শ্রেণী)
!<span style="color:white;">নোট
|-
|এয়ারবাস এ৩১০-৩০০
| style="text-align:center;"|২
| style="text-align:center;"|—
|<center> ২৫০
|
|-
|এটিআর ৭২-২০০
| style="text-align:center;" |৩
| style="text-align:center;" |
|<center> ৬৬
|
|-
|বিএই জেটস্ট্রিম ৩১ এয়ারলাইনার
| style="text-align:center;"|—
| style="text-align:center;"|৩ 
|<center>১৮   
|অভ্যন্তরীণ ছোট বিমানবন্দরে ফ্লাইট পরিচালনার জন্য।     
|-    
|বিএই জেটস্ট্রিম ৩১ কর্পোরেট   
| style="text-align:center;"|—    
| style="text-align:center;"|১    
|<center>১০   
|অভ্যন্তরীণ চার্টার সেবা প্রদানের জন্য।
|-
|বমবার্ডিয়ার ড্যাশ-৮-১০০
| style="text-align:center;"|১
| style="text-align:center;"|—
|<center>৩৭
|
|-
|ম্যাকডনেল ডগলার এমডি-৮৩
|style="text-align:center;"|১২২
|style="text-align:center;"|—
| ১৫৫১৬২১৭০
| দুইটি সংরক্ষণাগারে আছে. 
|-
!মোট
!১১
!৪
!colspan="২"|
|}

আগস্ট ২০১৩ পর্যন্ত সবগুলো বিমানের গড় বয়স ২০.২ বছর।

সুযোগ সুবিধা সমূহ 
ইউনাইটেড এয়ারওয়েজ এর বিমানগুলোর কেবিন বিন্যাস "ইকোনমি" শ্রেণীর ছিল। আন্তর্জাতিক ফ্লাইটে খাবার সরবরাহ করা হলেও আভ্যন্তরীণ ফ্লাইটে শুধুমাত্র ফলের রস এবং কনফেকশনারি সরবরাহ করা হত। এর কোনো বিমানে ইন-ফ্লাইট বিনোদনের ব্যবস্থা ছিল না। তবে "ওয়েলকাম বাংলাদেশ" নামে একটি ইন-ফ্লাইট ম্যাগাজিন দেওয়া হত।

দূর্ঘটনা 
 ১৩ আগস্ট ২০১২: ফ্লাইট ৫৪৬, একটি এটিআর ৭২-২১২, এস২-এএফই নামে নিবন্ধিত, যশোর থেকে ঢাকা যাওয়ার পথে ৯০০০ ফুট উচ্চতায় বাতাসের উচ্চ চাপের কারণে ফার্স্ট অফিসার (কো-পাইলট) এর উইন্ডশিল্ড সম্পূর্ণরূপে উড়ে যায়। ক্যাপ্টেন নিরাপদে বিমানটি শাহজালাল আন্তর্জাতিক বিমানবন্দরে অবতরণ করতে সক্ষম হন। ফার্স্ট অফিসার তার এক চোখে আঘাত পেয়েছিলেন। এসময় বিমানটিতে ১০ জন যাত্রী ছিল।
 ২০ জুলাই ২০১৪: ফ্লাইট ৫০১, একটি এটিআর ৭২-২১২, নিবন্ধন নাম্বার এস২-এএফএন, কক্সবাজার বিমানবন্দরে নিরাপদে অবতরণের পরে বিমানটির নোজ গিয়ারটি ভেঙে যায়। এতে বিমানের সামনের অংশের মারাত্মক ক্ষতি হয়। বিমানটিকে রানওয়ে থেকে নিরাপদে সরিয়ে না নেওয়া পর্যন্ত ২২ ঘণ্টার জন্য বিমানবন্দরটি বন্ধ ছিল।
 ১১ আগস্ট ২০১৪: ফ্লাইট ৫৮৪, একটি ম্যাকডোনাল ডগলাস এমডি-৮৩, মাস্কাট, ওমান থেকে ঢাকা, বাংলাদেশের পথে, ভারতের আকাশসীমার কলকাতা আকাশসীমার উপর দিয়ে উড়ে যাওয়ার সময় কলকাতার এয়ার ট্রাফিক কন্ট্রোলের একজন এয়ার ট্রাফিক কন্ট্রোলারের ভুলের কারণে অল্পের জন্য সৌদি অ্যারাবিয়ান এয়ারলাইনস বোয়িং ৭৪৭ কার্গো বিমানের সাথে মধ্য-আকাশের সংঘর্ষ এড়াতে সক্ষম হয়। এমডি-৮৩ প্রায় ৩৩ হাজার ফুটে উড্ডয়নরত ছিল, এই সময় এটিসি তাদেরকে ২৯ হাজার ফুটে নেমে আসতে বলে। বিমানটি নামার সময়, ৩২ হাজার ফুট উচ্চতায়, বিমানটির টিকাস নিকটবর্তী বিমানের সাথে আসন্ন সংঘর্ষের ব্যাপারে পাইলটকে সতর্ক করে। ইউনাইটেড এয়ারওয়েজের বিমানের ক্যাপ্টেন দাবি করেন যে, তিনি "ভিজ্যুয়াল ডিস্টেন্স" নীতি অনুসরণ করে সৌদিয়া ৭৪৭-এর সাথে দূরত্ব বজায় রেখেছিলেন এবং সংঘর্ষ এড়াতে ৩৩ হাজার ফুট উপরে উঠেছিলেন।

তথ্যসূত্র

বহিঃসংযোগ 
 

২০০৫-এ প্রতিষ্ঠিত কোম্পানি
বাংলাদেশের বিমান পরিবহন সংস্থা
বেসরকারী বিমান পরিবহন সংস্থা
বাংলাদেশী মার্কা
বাংলাদেশের বিলুপ্ত বিমান পরিবহন সংস্থা
২০১৬-এ বাংলাদেশে বিলুপ্ত
২০০৭-এ প্রতিষ্ঠিত বাংলাদেশী কোম্পানি